laion/Wikipedia-Exotic huggingface dataset:
Kääpa–Obinitsa–Võmmorski–Petseri tee

Kääpa-Obinitsa-Võmmorski-Petseri tee on kõrvalmaantee Võru maakonnas Võru vallas ja Setomaa vallas. Selle tee registrinumber on 25130. Kuigi tee nimi viitab, et tee viib Petseri linna, lõppeb see tee tegelikult Venemaa piiri peal Võmmorski külas, sest sinna pole rajatud piiriületuspunkti ja seda teelõiku oli võimalik läbida ainult Nõukogude ajal. Pärast Venemaa piiri muutub tee kruusateeks, mis viib Petseri kesklinna. "Teeregister | Transpordiamet". www.transpordiamet.ee. Vaadatud 21. mail 2024.
Lichenomphalia

Lichenomphalia on šampinjonilaadsete heinikuliste sugukonda kuuluv seente perekond. Lichenomphalia ericetorum – end. turbasõlik Lichenomphalia andmebaasis eElurikkus
Keerukas narratiiv

Keerukad narratiivid [inglise keeles narrative complexity] on narratiividiskursus, mille narratiivi defineeritakse klassikalise ehk Aristotelese narratiivistruktuuri puudumisena. Keerukal narratiivil pole enamasti kindlat algust, keskosa ja lõppu ning lugude ajaline ja põhjuslik organiseeritus on asendatud hoopis fragmenteerituse, laialiasuvuse ja interaktiivsusega.  Vajadus keerukaid narratiive eraldi käsitleda tuleb strukturalistliku narratoloogia (Gerard Genette, Roland Barthes, Algridas J. Greimas jt) võimatusest käsitleda tekste, mis ei jälgi klassikalist struktuuri. Probleem tekib uute võimalike narratiivimeediate tekkimisel – kui narratiivi mõiste laieneb ainult loetavalt tekstilt või kuuldavalt loolt näiteks reaalsuse tajumisele, uuele meediale ja metafiktsioonile. Keerukate narratiivide diskursus leiab enim kasutust interaktiivse meedia valdkonnas, esmajoones filmiteooriates. Keerukate narratiivide uurimine on oluline veel kirjanduse- ja videomängude-uurimises. Keerukate narratiivide uurimisel kasutatakse narratiivi mõju mõistmiseks kognitsiooniteadust, sest seda tüüpi narratiivid vajavad toimimiseks, et vastuvõtja kognitiivne arusaam narratiivist oleks häiritud. Uute narratiivistruktuuride tarvis on mitmed teadlased arutanud ning välja töötanud mitmeid teooriaid. Nii on teoreetilisteks mõisteteks kujunenud näiteks ebaloomulikud narratiivid [inglise keeles unnatural narratives] (Brian Richardson, 2015), lahendamatud filmipusled [inglise keeles impossible puzzle films] (Elliot Panek, 2006) ning keerukad narratiivid (Janet Staiger, 2006; Jan Simons, 2008; Jason Mittell, 2015), mis kuuluvad kõik postklassikalise narratoloogia alla. Keerukate narratiividega tegeleb Euroopa Liidu töörühm INDCOR, mille juhatuses töötab ka Tartu Ülikoolis tegutsev maailmakirjanduse nooremteadur Mattia Bellini. Eestlastest on sel teemal kirjutanud Tartu Ülikooli kirjandusteooria professor, kirjandusteooria ja intermediaalsete uuringute õppetooli juhataja Marina Grišakova. Grishakova, M.; Poulaki, M. (2019). Narrative Complexity: Cognition, Embodiment, Evolution (inglise). Lincoln: University of Nebraska Press. Lk 1-26. Kiss, M.; Willemsen, S. (2018). Stories: Screen Narrative in the Digital Era (inglise). Amsterdam: Amsterdam University Press. Lk 55-84. Richardson, B. (2015). Unnatural Narrative: Theory, History and Practice (inglise). Colombus: The Ohio State University Press. "INDCOR – COST Action CA18230 – Interactive Narrative Design for Complexity Representations" (Ameerika inglise). Vaadatud 21. mail 2024. "Marina Grišakova CV, ETIS". www.etis.ee. Vaadatud 21. mail 2024. Introduction: Narrative Complexity Keerukad šüžeed: Keerukuse narratiivsed representatsioonid INDCOR – COST Action CA18230. Interactive Narrative Design For Complexity Representations
Leshani Buddha kuju

Leshani Buddha kuju (hiina 乐山大佛) on hiiglaslik kaljust tahutud Buddha kuju Hiinas Sichuani provintsi lõunaosas Leshani linna lähedal, Minjiangi, Dadu ja Qingyi jõe ühinemiskoha juures. Kuju on 71 m kõrgune ja kujutab istuvat Maitrejat, kellel on käed põlvedel. Kuju vaatab läände 40 km kaugusel asuva püha mäe Emeishani suunas. Seda alustas hiina munk Haitong 713. aastal. 1996. aastast kuulub see koos Emeishaniga UNESCO maailmapärandi nimistusse. http://whc.unesco.org/en/list/779
Kivi kellegi kapsaaeda

Väljend "kivi kellegi kapsaaeda" on eesti keeles metafoor, mis tähendab kaudset kriitikat või süüdistust kellegi suunas. Väljend "kivi kellegi kapsaaeda" viitab kaudsele kriitikale või süüdistusele, mida väljendatakse ebamäärasel ja mitteotseteedel, et vältida konflikti või ebaviisakat käitumist. See metafooriline väljend on laialt levinud eesti keeles ja kasutatakse tänapäevani. Väljendi "kivi kellegi kapsaaeda" tähendus tuleneb kujundlikust pildist, kus visatud kivi sümboliseerib häirivat või kahjustavat tegu ning kapsaaed esindab isiklikku vara või hoolikalt hoitud valdkonda. Väljendi "kivi kellegi kapsaaeda" täpne päritolu pole selge, kuid sellel on folkloorne taust ja see on seotud Eesti kultuuriliste ning keeleliste iseärasustega. Kapsaaed oli traditsiooniliselt oluline osa Eesti talupojakultuurist, kus kasvatati köögivilju, sealhulgas kapsaid, mida peeti väärtuslikuks toiduks. Kapsaaed oli talupoja hoolitsuse ja töö tulemus ning võõra kivi sinna viskamine tähendas midagi häirivat või kahjustavat. Seega on väljendit "kivi kellegi kapsaaeda viskama" kasutatud piltlikult, viidates kellelegi kahju või tüli tekitamisele. Selliseid väljendeid leidub paljudes kultuurides ja keeltes, sageli põllumajanduse või igapäevaelu metafooridena. Neid kasutatakse tihti kaudse kriitika või vihjete tegemiseks, et edastada sõnumit ilma otseselt ja selgelt konflikti tekitamata. Väljendi "kivi kellegi kapsaaeda" kasutamine ja levik on aja jooksul Eestis laienenud ning seda kasutatakse tänapäevalgi, sageli samas tähenduses kui minevikus – kaudse kriitika või süüdistusena. See väljend peegeldab hästi Eesti kultuurilist ja keelelist omapära, tuues esile rahvapärase tarkuse ja elutunnetuse. Näiteks võib väljendit kasutada järgmiselt: "Kui Jaan mainis, et mõni kolleeg ei tee oma tööd korralikult, oli see ilmselge kivi Mati kapsaaeda." "Mari jutt laiskadest naabritest oli selge kivi kellegi kapsaaeda, kuna kõik teadsid, et ta mõtles oma kõrvalmajas elavaid inimesi." Väljendit kasutatakse sageli sotsiaalsetes ja ametlikes olukordades, kus otsene kriitika võiks olla ebaviisakas või põhjustada otsese konflikti. See annab võimaluse oma arvamust väljendada ja tähelepanu juhtida probleemile ilma otseselt kellegi vastu sõnu suunamata. Ulanova, Tatjana (2015). "EESTI RAHVALUULE VÄIKEVORMIDE JA RAHVAPÄRASTE VÄLJENDITE KASUTAMINE EESTI KEELE KUI TEISE KEELE TUNNIS I JA II KOOLIASTMES". TARTU ÜLIKOOLI NARVA KOLLEDŽ. Vaadatud 21. mail 2024. Fraseoloogiasõnaraamatu päring "kedagi kritiseerima" Eesti fraseologismide elektrooniline alussõnastiku otsing "kivi kapsaaeda viskama"
Silver Kuusik

Silver Kuusik (sündinud 17. novembril 1983) on Eesti poliitik ja kodanikuaktivist, erakonna Eesti Rahvuslased ja Konservatiivid (ERK) esimees. Ta kuulus alates 2018. aastast Eesti Konservatiivsesse Rahvaerakonda, 11. juunil 2024 otsustas juhatus ta välja heita. Kuusik on omandanud magistrikraadi Eesti Maaülikoolis tootmistehnika erialal. Ta asus õppima ka energeetikavaldkonna doktorantuuri, kuid otsustas hiljem keskenduda tööturule. 2006. aasta presidendivalimistel oli Kuusik president Arnold Rüütli kampaaniameeskonnas. Kuusik alustas poliitilist tegevust gümnaasiumis, kogudes allkirju Eesti Energia ja Eesti Raudtee erastamise vastu. Ülikoolis valiti ta kursusevanemaks ja Eesti Maaülikooli üliõpilasesinduse juhiks. Ta oli ka viis aastat Eesti Üliõpilaskondade Liidu volikogu liige. 2004. aastal astus Kuusik Eesti Keskerakonda ja oli Tartu linnavolikogu liige ning Tartu abilinnapea kandidaat. Ta lahkus erakonnast 2014. aastal vastuseisu tõttu kooseluseadusele. 2018. aastal liitus ta EKRE Tartu- ja Jõgevamaa ringkonnaga ning liikus sealt 2019. aastal Tartu ringkonda. 2021. aastal valiti ta EKRE Tartu ringkonna esimeheks. Alates 2022. aastast on ta olnud EKRE juhatuse liige. Kuusik on Tartu linnavolikogu EKRE fraktsiooni esimees, revisjonikomisjoni esimees ning ajutise põhimääruskomisjoni ja rahanduskomisjoni liige. Silver Kuusik on pühendunud rahvuskonservatiivsete väärtuste edendamisele Eestis. Ta pooldab rohkem rahvaküsitlusi ja rahvahääletusi ühiskonda lõhestavates küsimustes, võttes eeskujuks Šveitsi mudeli. Ta rõhutab eesti keele ja kultuuri kaitsmise olulisust ning soovib säilitada traditsioonid, mida on pärandanud esivanemad. 17. mail 2024 teatas Kuusik kandideerimisest EKRE esimeheks eelseisval erakonna kongressil. Teda toetas EKRE Tartu ringkonna juhatus ja linnavolikogu EKRE fraktsioon. 11. juunil 2024 otsustas EKRE juhatus ta erakonnast välja arvata. Seejärel otsustas Kuusik osaleda erakonna Eesti Rahvuslased ja Konservatiivid (ERK) loomisel ning valiti loodava erakonna aseesimeheks. 18. augustil 2024 valiti ta erakonna esimeheks. "EKRE kandidaat 632 Silver KUUSIK". Vaadatud 12. juuni 2024. "EKRE Tartu ringkonna juht Silver Kuusik kandideerib erakonna esimeheks". Uued Uudised. Eesti Konservatiivne Rahvaerakond. 17. mai 2024. Originaali arhiivikoopia seisuga 21. mai 2024. Vaadatud 12. juuni 2024. Hindre, Madis (17. mai 2024). "Silver Kuusik kandideerib EKRE juhiks". ERR.ee. Eesti Rahvusringhääling. Vaadatud 12. juuni 2024. ERR (18. august 2024). "ERK valis esimeheks Silver Kuusiku". ERR. Vaadatud 18. augustil 2024.
Cody Ceci

Cody Ceci (sündinud 21. detsembril 1993 Ottawas) on Kanada jäähokimängija, kes mängib kaitsjana NHL-i klubis Edmonton Oilers. Aastatel 2009–2013 mängis ta Ontario Hockey League'is (OHL), esimesed kolm ja pool hooaega Ottawa 67'sis, viimasel hooajal lisaks Owen Sound Attackis. 2012. aastal valis Ottawa Senators ta NHL-i draft '​is 15. valikuna. Hooaja 2012/13 lõpus debüteeris Ceci American Hockey League'is (AHL) Ottawa Senatorsi tütarklubis Binghamton Senators. NHL-is debüteeris ta 12. detsembril 2013 mängus Buffalo Sabresi vastu. Kaks mängu hiljem, 16. detsembril lõi ta St. Louis Bluesi vastu lisaajal Senatorsi võiduvärava, mis oli tema esimene värav NHL-is. Ceci sai NHL-is esimeseks alla 20-aastaseks mängijaks, kes on löönud NHL-is oma esimese värava lisaajal. Senatorsi meeskonnas mängis Ceci kokku kuus hooaega hooaja 2018/19 lõpuni. 2019. aasta juulis kaubeldi Ceci suurema tehingu raames Senatorsist Toronto Maple Leafsi. Seal mängis ta ühe hooaja. 2020. aasta oktoobris sõlmis ta üheaastase lepingu Pittsburgh Penguinsiga. 2021. aasta juulis sõlmis ta nelja-aastase lepingu Edmonton Oilersiga. 2016. aastal tuli Ceci Kanada jäähokikoondise koosseisus maailmameistriks. "Senators acquire Zaitsev, Brown from Toronto in six-player deal". Ottawa Senators. 1. juuli 2019. Vaadatud 1. juulil 2019. "Penguins sign Cody Ceci to one-year deal". The Sports Network. 17. oktoober 2020. Vaadatud 17. oktoobril 2020. Staples, David. "Plenty of questions as d-man Cody Ceci signs four-year deal in Edmonton at $3.25 million per year". Edmonton Journal (Kanada inglise). Originaali arhiivikoopia seisuga 28. juuli 2021. Vaadatud 29. juulil 2021. Cody Ceci NHL.com lehel Cody Ceci hockeydb.com lehel
Kesu sookaitseala

Kesu sookaitseala (ka Kesu raba kaitseala) on uuendamata kaitsekorraldusega kaitseala Rapla maakonnas Märjamaa vallas ning Pärnu maakonnas Põhja-Pärnumaa ja Lääneranna vallas. Kaitseala loodi 1992. aastal rabamaastiku kaitseks. Kesu sookaitseala pindala on 2148 ha, hõlmates suurema osa Kesu rabast. Valdav osa kaitsealast hõlmab lageraba, edelaosas on ka madalsood (pilliroo ja sepsikaga). Kesu raba on oluline regionaalne veesäilitusala, mida 1960. aastatel ohustas turbatööstuse rajamine, kuna on tegemist suurust arvestades ühe turbarikkama sooga Eestis. Sissekanne Eesti looduse infosüsteemis
WRC logistika Volkswageni näitel

Volkswageni 2013.aasta hooaja logistilise planeerimisega alustati juba 2012. aasta augustis. Meeskonnale anti ülesanne disainida kaks täiesti erinevat mobiilset hooldusala, et 11 kuud nendega järjest mööda maailma ringi reisida. 2013. aastal lahkusid varustust täis rekkad 10 korda Volkswageni baasist Hannoverist, et kohale sõita erinevatele rallidele Euroopas. Logistikameeskond vastutab, et kõik vajalik oleks kaasas: kolm Polo R WRCd koos varuosade ja rohkem kui 140 rehviga, mehaanikute varustus, kontorid jpm. Enne kui ülejäänud meeskond saabub tuleb logistikutel terve rallipark valmis seada. Ralli ajal kui kogu varustus on kohale toimetatud ja üles pandud, antakse pealava üle sõitjatele ja mehaanikutele. Logistika meeskonna roll on ralli jooksul olla toetav üksus, 2013.aastal kuulus Volkswageni tehasemeeskonda 6 logistikut. Ralli päevade jooksul on vaja mitmetesse kohtadesse katsete vahele tarnida rehve ja kütust, samuti tuleb katkestanud rallipaaride autod raja juurest tagasi baasi toimetada. Kui ralli on ametlikult läbi, korraldavad logistikud hooldusala kiire kokkupaneku ja võimalusel saadetakse esimesed veokid sama päeva õhtul Hannoveri poole teele. Aeg on ülioluline: järgmise rallini pole kunagi liiga palju aega. Kahtlemata on kõige suurem väljakutse logistilisele poolele rallid, mis asuvad Euroopast väljas. Selleks on välja töödeldud ja disainitud teine täiesti erinev hoolduspark. 2013. aastal esimene ralli suure lombi taga oli Mehhiko, järgmine Argentina ja seejärel juba hooaja lõpus Austraalia ralli. Hooaja alguses, ehk jaanuari kuus pannakse asjad merekonteineritesse ja saadetakse teele. Enne hooaja lõppu see tagasi Euroopasse ei tulegi, sest selline edasi-tagasi transport ei ole efektiivne. Meeskond ei näe poolt enda varustust mitmeid kuid järjest. Ainult kolm võidusõiduautot koos teatud varuosadega lennutatakse kohale ning seejärel tagasi Hannoveri baasi hooldusteks ja arendusteks pärast igat rallit. Mere tagustele rallide saadetakse kokku 79 tonni ulatuses kaupu mööda merd ja 18 tonni läbi õhu. Kasutatud allikas: Wilkins, R. (2013). WRC logistics by air, land and sea. Kättesaadav: https://www.crash.net/wrc/feature/195290/1/wrc-logistics-by-air-land-and-sea
Doni sfinks

Doni sfinks (inglise keeles Donskoy Sphynx, Don Sphynx, Don Hairless), on karvutu kassitõug, mis on pärit Venemaalt Rostovist Doni ääres. Tõug avastati 1987. aastal. Doni sfinksidel on ainulaadne välimus ja sõbralik iseloom. Donskoy Sphynxi ajalugu algab 1987. aastal, kui õpetaja Elena Kovaleva leidis Rostovi Doni ääres juusteta kassi. Alguses arvas Kovaleva, et kassil on terviseprobleemid, kuid hiljem selgus, et kassipoegade karv kadus geneetilise mutatsiooni tõttu. See juusteta kass sai tõu esiisaks, ja tema järglasi hakati aktiivselt aretama. Donskoy Sphynx on keskmise suurusega kass, millel on lihaseline keha, pikad jalad ja sõrmed, ja suurte mandlikujuliste silmadega pea. Nende nahk on pehme ja kortsuline, meenutades inimeste nahka, ja võib olla erinevates värvitoonides ja mustrites. Pea: Kiilukujuline, suurte ja väljendusrikaste mandlikujuliste silmadega. Kõrvad: Suured, laiad ja kõrged, kergelt kaldu. Keha: Keskmise suurusega, tugev ja lihaseline. Jalad ja käpad: Pikad ja saledad, käpad ovaalsed. Saba: Keskmise pikkusega ja sirge, kitseneb otsa poole. Nahk: Pehme, kortsuline, tunda on sametine tekstuur. Donskoy Sphynx on tuntud oma sõbraliku, armastava ja sotsiaalse iseloomu poolest. Nad on uudishimulikud, intelligentsed ja saavad hästi läbi nii inimeste kui teiste loomadega. Nad vajavad palju tähelepanu ja naudivad inimeste lähedust. Donskoy Sphynxil on üldiselt hea tervis, kuid nagu kõikidel tõugudel, võivad esineda geneetilised haigused. Regulaarne veterinaarkontroll on oluline, et jälgida nende tervist. Kuna nad on juusteta, vajavad nad erilist hoolt oma naha eest, sealhulgas regulaarset pesemist, et vältida nahaärritusi ja nakkusi. Kuigi Donskoy Sphynx on juusteta, vajavad nad nahahooldust rohkem kui karvased kassid. Nende nahka tuleb regulaarselt puhastada ja niisutada, et vältida rasueritust ja mustuse kogunemist. Samuti tuleb kaitsta neid liigse päikesevalguse eest, kuna nad võivad kergesti päikesepõletust saada. Temperament - Väga sõbralik ja sotsiaalne, armastab inimeste lähedust. Hooldus - Vajab regulaarset naha puhastamist ja niisutamist. Tervis - Üldiselt hea tervis, kuid nõuab regulaarset veterinaarhooldust. Välimus - Täiesti juusteta, nahk on pehme ja kortsuline, erinevates värvitoonides. Lisateabe saamiseks külastage [TICA (The International Cat Association)](https://www.tica.org/) või [FIFe (Fédération Internationale Féline)] (https://fifeweb.org/), mis pakuvad üksikasjalikke tõustandardeid ja hooldusjuhiseid.
Egle Hecht

Ta on õppinud Sisekaitseakadeemias halduskorraldust,Tallinna Ülikoolis riigihaldust ja Tartu Ülikoolis muuseumide ja tulevikupärandit. Ta on töötanud personalijuhtimisega ning üldjuhtimisega seotud ametikohtadel. Alates 2021.aasta oktoobrist töötab Eesti Loodusmuuseumis asedirektorina näituste ja keskkonnahariduse valdkonnas. Tema hobide hulka kuuluvad reisimine ja koorilaul. Sportlikest tegevustest eelistab sulgpalli mängu. Tal on 2 last.
Aleksei Jašin

Aleksei Jašin (sündinud 15. detsembril 1996) on Eesti poliitik, alates 2024. aasta aprillist Tallinna hariduse valdkonna abilinnapea. 2023–2024 oli ta majandus- ja infotehnoloogiaminister Tiit Riisalo poliitiline nõunik ning alates 2023. aasta juunist on Eesti 200 Tallinna piirkonna juhatuse liige. Aleksei Jašin on kahel korral valitud erakonna Eesti 200 juhatusse, milles ta tänaseni on. Aleksei on lõpetanud Tartu Ülikooli Johan Skytte poliitikauuringute instituudi riigiteaduste eriala. Ta on töötanud noortejuhina eesti keele ja kultuuri laagris HeadEst ja Changemakers Academy's. Jašin on olnud Noor Eesti 200 noortekogu esimees ning külastusjuht ja giid Tartu Ülikooli muuseumis. Aastatel 2020-2022 oli Aleksei Noored Kooli 14. lennu osaleja ja keelekümblusõpetaja Sinimäe Põhikoolis. Aleksei on samuti olnud aktiivne vabatahtlik MTÜdes Mondo, Eesti Pagulasabi, Vanem Vend Vanem Õde ning Noored Kooli Sihtasutuses. Aleksei toetas Mondot vabatahtlikuna levitades infot õiglase kaubanduse kohta, tõlkides õppematerjale koolidele ning korjates annetusi Süüria sõjapõgenikele. Aleksei läks hiljem ka Mondosse tööle. Aleksei oli aktiivne Tartu Hansapäevade Teaduslinna korraldaja ja TÜ Riigiteaduste Seltsi üks asutajaliikmetest. Täna töötab Aleksei Jašin Tallinna linnavalitsuses abilinnapeana, kus tema peamiseks eesmärgiks on tagada koolides ja lasteaedades eestikeelne haridus.
Gustavs Tūrs

Gustavs Tūrs (24. mai 1890 Prauliena vald – 16. märts 1973 Riia) oli Läti luterlik vaimulik. Ta oli aastatel 1948–1968 Läti Evangeelse Luterliku Kiriku peapiiskop. Ta sündis aastal 1890 Prauliena vallas Gustavs ja Anna Tursi (neiuna Barbane) pere kaheksalapselises peres (vennad – Pēteris, Jānis ja Otto, õed – Berta, Alīda, Auguste ja Anna). Ta õppis Lazdona kihelkonnakoolis, seejärel Riia Aleksandri gümnaasiumis ja Peterburi Aleksei Gümnaasiumis (1907—1910). Ta õppis Tartu Ülikoolis alul õigusteadust, seejärel usuteadust (1910–1918). Läbis eksami pro venia concionandi et pro ministerio. Ta ordineeriti pastoriks 20. juunil 1920 Riia Püha Jakobi kirikus, mis sel ajal kuulus veel Läti Evangeelsele Luterlikule Kirikule. Ta oli aastatel 1921–1945 õpetajaks Bauskas ja pastoriks Bauska Püha Vaimu koguduses, ta teenis ka Bauska ümbruse kogudusi nagu Codē, Mežotne ja Budberga kogudusi. Seejärel, pärast 2. maailmasõda teenis ta Alūksne, Sātu, Zemīte ja Riia Jaani kogudusi. Aastal 1948 valiti Gustavs Tūrs Läti Evangeelse Luterliku Kiriku peapiiskopiks. Aastal 1967 süüdistasid Läti Evangeelse Luterliku Kiriku konsistooriumi koosolekul praost Pēteris Kleperis ja teoloogilise seminari professor Alberts Freijs peapiiskoppi oma ametikohale mittesobivuses. Konsistoorium määras peapiiskopi asetäitjaks praost Pēteris Kleperise, mille kinnitas Läti NSV kultusasjade juht ja Läti Evangeelse Luterliku Kiriku sinod. Aastal 1968 lahkus Gustavs Tūrs oma ametikohalt. Gustavs Tūrs suri aastal 1973 Riias. Ta on maetud Riia metsakalmistule. Tema vend Jānis Tūrs oli läti organist, muusikaõpetaja ja dirigent.
Boechera cusickii

Boechera cusickii on taim ristõieliste sugukonnas. Boechera cusickii andmebaasis eElurikkus.
Boechera lyallii

Boechera lyallii on taim ristõieliste sugukonnas. Boechera lyallii andmebaasis eElurikkus.
2018. aasta Rahvaste Ühenduse mängud

2018. aasta Rahvaste Ühenduse mängud olid 21. Rahvaste Ühenduse mängud, mis toimusid 4.–15. aprillil 2018 Gold Coastis Austraalias. See oli viies kord, kui mängud toimusid Austraalias. Võistlustel osales 4426 sportlast 71 riigist. Toimus 275 võistlust 18 spordialal. Esmakordselt oli naistel ja meestel võistlusalasid võrdselt. Mängudel osales 71 riiki. Võrreldes eelmiste, 2014. aastal peetud mängudega ei võtnud võistlustest osa 2016. aastal Rahvaste Ühendusest välja astunud Maldiivid. 2013. aastal Rahvaste Ühendusest lahkunud, kuid 2018. aastal taas liikmeks astunud Gambia osales 8-aastase vaheaja järel. Võrreldes 2014. aasta Rahvaste Ühenduse mängudega toimusid võistlusprogrammis mõned muudatused. Üle 12 aasta toimus taas korvpalliturniir. Esimest korda võisteldi rannavõrkpallis ja naiste ragbis. Judo jäeti programmist välja. Jalgrattasõit (sh maastikusõit, maanteesõit ja trekisõit; 26) Jõutõstmine (4) Kergejõustik (58) Korvpall (2) Laskmine (19) Lauatennis (9) Maadlus (12) Maahoki (2) Murukeegel (10) Netball (1) Poks (16) Ragbi (2) Rannavõrkpall (2) Squash (5) Sulgpall (6) Triatlon (5) Tõstmine (16) Ujumine (50) Vettehüpped (10) Võimlemine (20) Medali võitsid 43 Rahvaste Ühenduse maa sportlased, vähemalt ühe kuldmedali võitis 29 Rahvaste Ühenduse maad. Pärast 1986. aasta mänge oli medalitabelis esimene Inglismaa. Oma ajaloo esimese Rahvaste Ühenduse mängude medali võitsid Saalomoni saared tõstmises, Cooki saared murukeeglis ning Vanuatu, Dominica ja Briti Neitsisaared kergejõustikus. Esimese Rahvaste Ühenduse mängude kuldmedali võitis Saint Lucia meeste kõrgushüppes. ██ Korraldajariik (Austraalia)
Artemise tempel

Artemise tempel on vanakreeka jumalannale Artemisele pühendatud tempel. Artemise tempel Ephesoses Artemise tempel Sürakuusas
Kalju Raudjalg

Kalju Raudjalg (28. september 1942 – 16. juuni 1984) oli eesti poksija. Ta poksis Pärnu Kalevis. Ta sai 1968. aastal Eesti NSV meistrivõistlustel II kergekeskkaalus (kuni 67 kg) 2. koha ning I keskkaalus (kuni 71 kg) 1967. aastal 3. koha ja 1969. aastal 2. koha. Ta on tegelenud ka vibulaskmise, murdmaasuusatamise, kergejõustiku ja VTK mitmevõistlusega. Ta on olnud ajalehe Pärnu Kommunist spordikirjasaatja. Ta on töötanud tislerina puidutöötlemiskombinaadis "Viisnurk". 1982 Eesti NSV Ülemnõukogu Presiidiumi aukiri Spordileht nr 150, 24. detsember 1982. Lk 4 Kalju Raudjala sporditulemused Haud Pärnu Alevi kalmistul
Juureväline toitumine

Juureväline toitumine on protsess, kus toitained sisenevad taime maapealsete osade kaudu. Taimed omastavad juureväliselt peamiselt CO2 ja O2. Juureväline toitumine võib kasulik olla juhtudel, kus mullas esineb eeskätt lämmastiku või mikroelementide puudus ja ilmastikutingimuste korral, kus väetiste omastamine juurte kaudu on pärsitud. Juureväliselt antud väetised vähendavad ekstreemsetest ilmastikutingimustest ja muudest ebasobivatest mõjudest põhjustatud taimde stressi ja soodustavad põhiväetistega antud makroelementide omastamist taimede poolt. Juureväline toitumine aga ei rahulda taimede vajadusi täielikult, kuid aitab üle saada kriitilistest olukordadest( nt. pikk põuaperiood, mulla hapestumine). Peamiselt kasutatakse lämmastikväetiseid, mikroväetiseid ja spetsiaalseid juureväliseks väetamiseks mõeldud kompleksväetiseid. Kasutamise efektiivsus oleneb lahuse kontsentratsioonist, sademete olemasolust, niiskusest, välistemperatuurist, taime vanusest ning taime pingelisuse seisundist. Greiner, Weber, Karin, Angelika (2011). Toataimed. Varrak. ISBN 978-9985-3-2287-1. Uurman, Katrin (2014). "Väetise põhimõtted, väetised, väetamine" (PDF). Räpina Aianduskool. Lk 3. Vaadatud 22. mail 2024.
Uus START-leping

Uus START-leping (Strategic Arms Reduction Treaty) on tuumarelvade vähendamisleping. Leping sõlmiti 8. aprillil 2010 Prahas Venemaa ja Ameerika Ühendriikide vahel ning läks käiku 5. veebruaril 2011. Leping asendas Moskva lepingu (SORT), mis oleks aegunud 2012 detsembris. 21. veebruaril 2023 katkestas Venemaa oma osaluse lepingus.